ଭଗବାନ ଦାସ  (୧୨ ଜାନୁଆରୀ ୧୮୬୯ - ୧୮ ସେପ୍ଟେମ୍ବର ୧୯୫୮) ଜଣେ ଭାରତୀୟ ଗଣ୍ୟମାନ୍ୟ ବ୍ୟକ୍ତିତ୍ୱ ତଥା ବ୍ରହ୍ମବିଦ୍ୟା ବିଶ୍ୱାସୀ  । କିଛି ସମୟପାଇଁ ସେ ବ୍ରିଟିଶ ରାଜତ୍ୱ ଭାରତର କେନ୍ଦ୍ରୀୟ ବିଧାନ ସଭାର ସଦସ୍ୟ ଥିଲେ । ଭାରତୀୟ ସଂସ୍କୃତିର ଭିନ୍ନ ଭିନ୍ନ ଦିଗ ସହ ପରିଚିତ ସେବା ସହ ସେ ଭାରତୀୟ ସ୍ୱାଧୀନତା ସଂଗ୍ରାମରେ ସକ୍ରିୟ ଅଂଶ ଗ୍ରହଣ କରି ଅନେକ ବିପଦ ବରଣ କରିଥିଲେ । ତେବେ ସ୍ୱାଧୀନତା ଆନ୍ଦୋଳନରେ ହିଂସାର ପ୍ରୟୋଗକୁ ସେ ଘୋର ବିରୋଧ କରୁଥିଲେ । ୧୯୫୫ରେ ସେ ଭାରତ ରତ୍ନ ସମ୍ମାନରେ ସମ୍ମାନିତ ହୋଇଥିଲେ । ପରିଚୟ ବାରଣାସୀର ଏକ ଅଗ୍ରୱାଲା ପରିବାରରେ ତାଙ୍କର ଜନ୍ମ । ସ୍ନାତକ ଡିଗ୍ରୀ ହାସଲ କରି ସେ ଜଣେ ସହକାରୀ ଭାବେ କାର୍ଯ୍ୟ କଲେ । ହେଲେ ପରେ ସେ ଅଧିକ ଅଧ୍ୟୟନ କରିବା ଉଦ୍ଦେଶ୍ୟରେ ଚାକିରି ଛାଡି ଦେଲେ । ଭଗବାନ ଦାସ ଆନି ବେସାନ୍ତଙ୍କ ଏକ ଭାଷଣରେ ପ୍ରଭାବିତ ହୋଇ ୧୮୯୪ ମସିହାରେ ଥିଓସୋଫିକାଲ ସୋସାଇଟିରେ ଯୋଗ ଦେଲେ । ୧୮୯୫ରେ ଏହି ସୋସାଇଟିର ବିଭାଜନ ପରେ ସେ ଆଦ୍ୟାର ଗୋଷ୍ଠୀ ସହ ସାମିଲ ହେଲେ । ଅସହଯୋଗ ଆନ୍ଦୋଳନ ସମୟରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଲେ ।